Nr. 37/82/2023/18.09.2023

 APROB,

Director General

**ANUNȚ PUBLICITATE**

**INVITAȚIE DE PARTICIPARE LA OFERTARE**

pentru realizarea achiziției directe privind serviciilor de transport auto cu platforma

a unui autoturismului marca VOLVO XC60

**Denumire oficială:** Agenția Națională de Administrarea a Bunurilor Indisponibilizate,

**CIF:** 36461480, **Adresă:** Str. Regina Elisabeta, **Nr.**3, **Sector** 3, **Localitate** București,

**Țară:** România, **Tel:** +40 0372573000, **Fax:** +40 0372271435,

**E-mail:** achizitiipublice.anabi@just.ro pentru transmitere notificări oferte și solicitări clarificări

**Punct(e) de contact:** Marian TEODORESCU, **În atenția:** Marian TEODORESCU

**1. DENUMIRE CONTRACT:** Servicii de transport auto cu platforma pentru un autoturism marca VOLVO XC60, de pe raza localității Tălmaciu, județul Sibiu, la depozitul ANABI din Dragomirești Vale, județul Ilfov (incinta Dragomirești Logistic Park);

**2. DATA LIMITĂ DEPUNERE OFERTĂ ÎN SEAP ȘI TRANSMITERE NOTIFICARE PE ADRESA DE E-MAIL (**achizitiipublice.anabi@just.ro**):** 25.09.2023, ora 23:59

**3. TIP ANUNȚ:** Achiziții/ Cumpărări directe

**4. TIP CONTRACT:** Servicii

**5. COD ȘI DENUMIRE CPV:** 50118110-9 Servicii de remorcare a vehiculelor (Rev.2);

50118000-5 Servicii de asistenta rutiera (Rev.2);

**6. VALOARE ESTIMATĂ:** 2.100,00 lei fără TVA - RON

**7. DESCRIERE CONTRACT:** Contractul presupune prestarea serviciilor de transport auto cu platforma pentru un autoturism marca VOLVO XC60, de pe raza localității Tălmaciu, județul Sibiu, la depozitul ANABI din Dragomirești Vale, județul Ilfov (incinta Dragomirești Logistic Park), conform caietului de sarcini și contractului atașate.

**8. CONDIȚII REFERITOARE LA CONTRACT:**

**Condiții de livrare/prestare:** Conform prevederilor legale în vigoare, dar și condițiilor contractuale și caietului de sarcini atașate mai jos.

**Condiții de plată:** Ordin de plată din/în contul de trezorerie, conform Legii nr.72/2013privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

Plata se efectuează conform Legii nr.72/2013, cu OP într-un cont la trezorerie, de regulă, în maxim 30 de zile de la data când sunt îndeplinite în mod cumulativ următoarele trei condiții:

a) Recepție;

b) Facturare;

c) Depunerea facturii la sediul instituției noastre, în vederea efectuării plății.

Ofertanții interesați, se vor asigura că au dreptul efectuării serviciilor ce se doresc a se contracta, cu respectarea legislației în domeniu, în vigoare, iar în cazul în care trebuie să prezinte și alte documente (în plus decât cele solicitate în mod obișnuit: Certificat de Inspecție Tehnică Periodică; Certificat de Înmatriculare cu viza ITP aplicată pe talon; Poliță de asigurare RCA valabilă; Poliță de asigurare CMR; Carte de Identitate a Vehiculului; Licență de Transport; Permisul de conducere valabil și, dacă este cazul, Atestatul conducătorului auto valabil), ca de exemplu: autorizații/ atestate/ certificate/ avize, etc. eliberate de alte instituții abilitate în domeniu, precum ARR, au obligația prezentării și a acestor documente.

**9. CONDITII DE PARTICIPARE:** Ofertele se depun în mod obligatoriu numai în catalogul SEAP.

După publicarea ofertei în catalogul electronic SEAP, ofertanții trebuie să transmită în mod obligatoriu (fără a depăși data și ora limită), o notificare la adresa de e-mail sau numărul de fax indicate în anunț, privind depunerea ofertei în catalogul SEAP.

Notificarea transmisă pe e-mail va conține următoarele informații privind elementele de identificare ale ofertei publicate în catalogul SEAP:

* denumire titlu/reper *"Ofertă conform Anunț publicitate ADV..."* (nr. și data din SEAP);
* număr referință (din SEAP);
* cod CPV (se va prelua din anunț);
* denumire firmă;
* CIF/CUI firmă;
* număr de înregistrare firmă la Registrul Comerțului (J../.../...);
* firma este plătitoare sau neplătitoare de TVA;
* cont de trezorerie și localitatea trezoreriei unde este deschis contul;
* nume și prenume administrator firmă.

Notificarea transmisă pe e-mail are rolul de a facilita identificarea cu ușurință a tuturor ofertanților participanți, evitând, astfel, omiterea vreunei oferte depuse în catalogul SEAP.

Nu sunt luate în considerare ofertele care nu sunt depuse în catalogul SEAP, precum și cele pentru care nu s-au transmis notificări privind depunerea (publicarea) ofertelor în catalogul SEAP, în termenul prevăzut în anunț.

Ofertantului cu prețul cel mai scăzut i se va solicita copii după:

- Certificatul de Inspecție Tehnică Periodică;

- Certificatul de Înmatriculare cu viza ITP aplicată pe talon;

- Polița de asigurare RCA valabilă;

- Polița de asigurare CMR;

- Cartea de Identitate a Vehiculului;

- Licența de Transport;

- Permisul de conducere valabil al conducătorului auto și, dacă este cazul,

- Atestatul conducătorului auto valabil.

După acceptarea și finalizarea achiziției în catalogul SEAP, ofertantului câștigător, i se va mai solicita depunerea unui angajament de confidențialitate privind tratarea oricăror informații care i-au fost aduse la cunoștință sau la care are acces în legătură cu obiectul și datele contractului, drept confidențiale și nu va transmite unei terțe părți fără aprobarea prealabilă și scrisă a ANABI, inclusiv după încetarea activităților ce presupun accesul la aceste informații.

Ofertanții vor proceda **mai întâi** la **încărcarea** ofertelor în SEAP și **mai apoi** la **transmiterea** pe e-mail sau fax, a notificărilor privind publicarea ofertei în catalogul electronic din SEAP, aceste două operațiuni se recomandă a se realiza doar, după expirarea termenului de răspuns (al Autorității Contractante), la eventualele solicitări de clarificări transmise de ofertanți, astfel încât aceștia să dețină toate detaliile achiziției, iar prețul pe care îl vor oferta, să includă toate elementele pe care le presupune achiziția/contractul.

Operațiunile de mai sus, se recomandă a se realiza cât mai aproape de termenul limită pentru depunea ofertelor, fără a depăși însă, data și ora limită de depunere, deoarece ofertele publicate în SEAP, a căror dată și oră de actualizare/publicare în SEAP, este ulterioară datei și orei mail-ului/faxului primit cu notificarea, nu vor fi luate în considerare.

**10. CRITERIU DE ATRIBUIRE:** Prețul cel mai scăzut.

Se va analiza doar oferta încărcată în catalogul SEAP care îndeplinește condițiile prevăzute în anunț și care prezintă prețul cel mai scăzut. În cazul în care sunt necesare clarificări cu privire la îndeplinirea cerințelor prevăzute în anunț, se solicită informații/documente în acest sens, ofertantului care a încărcat oferta cu prețul cel mai scăzut în SEAP.

Dacă se constată îndeplinirea cerințelor din anunț de către ofertantul cu prețul cel mai scăzut, se va aplica mecanismul tehnic de derulare a achiziției directe stabilit de SEAP, realizându-se achiziția directă cu ofertantul în cauză. Dacă se constată că nu sunt îndeplinite cerințele din anunț, de către ofertantul cu prețul cel mai scăzut, i se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod corespunzător, până la identificarea și stabilirea ofertei câștigătoare.

**11. INFORMAȚII SUPLIMENTARE:** Depunerea ofertei în catalogul electronic din SEAP, de către ofertant, presupune că acesta îndeplinește atât condițiile și cerințele prevăzute în anunț, dar și faptul că acesta a acceptat în prealabil, în totalitate și fără restricții condițiile generale și particulare care guvernează viitorul contract de achiziție publică, după cum sunt acestea prezentate în prezentul anunț (precum și în caietul de sarcini, și proiectul/modelul de contract), ca fiind singura bază de desfășurare a achiziției, indiferent de situația ori de propriile sale condiții (ale ofertantului).

Sistemul Electronic de Achiziții Publice pune la dispoziția operatorilor economici care utilizează catalogul electronic, posibilitatea tehnică privind publicarea ofertelor și documentelor însoțitoare (semnate și ștampilate), în catalogul SEAP, atât în cadrul secțiunii *„încărcare document de descriere/broșură”* (ca și fișier tip .pdf, scanat la o rezoluție astfel încât să se încadreze în limita maximă permisă/acceptată de SEAP - 1024 Kb), precum și ca poze (în limita maximă permisă de SEAP, privind numărul, tipul și mărimea fișierelor acceptate).

Caietul de sarcini și proiectul/ modelul de contract se regăsesc publicate pe site-ul ANABI, în secțiunea dedicată achizițiilor publice <https://anabi.just.ro/achizitii>

Operatorii economici pot solicita eventuale clarificări la adresa de e-mail sau numărul de fax indicate în anunț, până la data 21.09.2023, ora 10:00, iar autoritatea contractantă va posta răspunsul la solicitările de clarificări, până la data de 22.09.2023, ora 11:00, pe site-ul ANABI, în secțiunea dedicată achizițiilor publice <https://anabi.just.ro/achizitii>

 .

**12. DE REȚINUT CĂ:** Atât publicarea ofertelor în catalogul electronic din SEAP, cât și transmiterea notificărilor privind depunerea (publicarea) ofertelor în catalogul din SEAP, trebuie realizate înaintea expirării termenului limită (data și ora) prevăzut în anunț.

**Atenție**: După transmiterea notificării pe adresa de e-mail/fax, operatorilor economici le este interzis să modifice sau să actualizeze ofertele publicate în SEAP, în caz contrar, ofertele nu vor mai fi luate în considerare.

Toți ofertanții participanți trebuie să-și mențină publicată oferta în SEAP, cel puțin, până la data finalizării achiziției în SEAP de către autoritatea contractantă (sau chiar și după această dată), deoarece, în cazul în care ofertantul cu prețul cel mai scăzut, nu va accepta (în termen), cumpărarea directă în SEAP, sau nu va transmite (în termen), celelalte documente solicitate de Autoritatea Contractantă după finalizarea achiziției directe în catalogul SEAP, acest lucru echivalează cu neîndeplinirea cerințelor din anunț, drept pentru care se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod asemănător, până la identificarea și stabilirea ofertei câștigătoare, pentru atribuirea achiziției/contractului.

Nu se acceptă oferte alternative - transmiterea mai multor oferte de preț/notificări, diferite.

Pentru a evita egalitatea de preț, introduceți prețuri ce conțin și două zecimale după virgulă.

În cazul în care ne vom regăsi în situația în care mai multe oferte se vor clasa pe locul I în clasamentul realizat după aplicarea criteriului de atribuire (datorită egalității de prețuri), pentru departajarea ofertelor se va proceda la inițierea achiziției directe prin intermediul catalogului electronic disponibil în SEAP, cu toți ofertanții cu prețul egal, aflați pe primul loc în clasament, acordând tuturor același termen de răspuns.

Se va accepta ofertantul care va acorda prețul cel mai mic (respectiv reducerea cea mai mare), după îmbunătățirea ofertei, în sensul micșorării acesteia, utilizând mecanismul tehnic care permite acest lucru prin intermediul catalogului electronic disponibil în SEAP.

Nr.35/82/2023/15.09.2023

|  |
| --- |
| APROB,Director GeneralOrdonator Terțiar de Credite |

 **CAIET DE SARCINI**

1. **Introducere**

Prezentul caiet de sarcini conține specificații tehnice și totodată indicații privind regulile de bază care trebuie respectate, astfel încât potențialii operatori economici să elaboreze o propunere tehnică corespunzătoare prin raportare la necesitățile autorității contractante.

Cerințele impuse vor fi considerate ca fiind minimale și obligatorii.

În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini.

Oferta este considerată neconformă dacă nu satisface în mod corespunzător cerințele caietului de sarcini.

1. **Informații generale**

**2.1. Autoritatea contractantă**

Autoritatea contractantă este Agenția Națională de Administrare a Bunurilor Indisponibilizate (A.N.A.B.I.), cu sediul în B-dul Regina Elisabeta, nr. 3, sector 3, cod poștal 030015, telefon: 0372.573.000 și fax: 0372.271.435.

**2.2. Descrierea cadrului existent din sectorul relevant**

Agenția Națională de Administrare a Bunurilor Indisponibilizate (A.N.A.B.I.) este o instituție publică de interes național, cu personalitate juridică, în subordinea Ministerului Justiției.

În conformitate cu prevederilor **art. 28 alin. (1)** din Legea 318/2015pentru înființarea, organizarea și funcționarea Agenției Naționale de Administrare a Bunurilor Indisponibilizate și pentru modificarea și completarea unor acte normative: *”* *La solicitarea procurorului sau a instanței de judecată, Agenția depozitează temporar și administrează bunurile mobile indisponibilizate a căror valoare individuală depășește, la momentul dispunerii măsurii asigurătorii, echivalentul în lei al sumei de 15.000 euro; în acest scop, Agenția este numită custode, în sensul art. 252 alin. (9) din Legea nr. 135/2010, cu modificările și completările ulterioare.”*

Totodată potrivit art. **28 alin. (2)** din Legea 318/2015**: *”****Bunurile prevăzute la alin. (1) sunt predate Agenției în temeiul unui proces verbal de predare-preluare încheiat între Agenție și organele care duc la îndeplinire măsurile asigurătorii, potrivit art. 251 din Legea nr. 135/2010, cu modificările și completările ulterioare, respectiv potrivit dispozițiilor art. 7 lit. e) din Legea nr. 188/2000 privind executorii judecătorești, republicată, cu modificările și completările ulterioare.”*

**Obiectul solicitării** îl constituie **transportul pe platformă** **de la** Poliția orașului Tălmaciu, respectiv, de pe raza localității Tălmaciu, județul Sibiu, la depozitul ANABI din Dragomirești Vale, județul Ilfov (incinta Dragomirești Logistic Park)**,** a autoturismului marca **VOLVO XC60 cu nr. de înmatriculare SB 02 KAN, serie șasiu YV1DZ8256C2267984.**

În acest context, în vederea îndeplinirii de către A.N.A.B.I. a atribuției prevăzută la art. 28 alin. (1) și având în vedere prevederile art. 28 alin. (2) din Legea nr. 318/2015, se impune **achiziționarea de servicii** **de transport auto cu platformă** **pentru autovehiculul mai sus menționat.**

1. **Obiectul achiziției**

Obiectul achiziției îl reprezintă prestarea de servicii de transport auto cu platformă, a **autovehiculului** indisponibilizat, necesare îndeplinirii de către Agenția Națională de Administrare a Bunurilor Indisponibilizate a atribuției prevăzute la art. 28 alin. (1) din Legea nr. 318/2015.

Astfel, se va asigura transportul cu platformă a autoturismului marca **VOLVO XC60 cu nr. de înmatriculare SB 02 KAN, serie șasiu YV1DZ8256C2267984**

Transportul pe platformă se va realiza de la Poliția orașului Tălmaciu, respectiv, de pe raza localității Tălmaciu, județul Sibiu, la depozitul ANABI din Dragomirești Vale, județul Ilfov (incinta Dragomirești Logistic Park).

**Cerințe privind serviciile de transport auto cu platformă**

La achiziționarea acestor servicii se vor avea în vedere următoarele cerințe tehnice minime, conform legislației în vigoare, după cum urmează:

Autoplatforma trebuie să îndeplinească următoarele condiții:

a) să fie specializată și omologată pentru acest tip de activitate și să corespundă din punct de vedere tehnic, circulației pe drumurile publice;

b) să asigure integritatea autovehiculelor în timpul operațiunilor de manevrare și transport prin suporți/chingi/cârlige de remorcat/special adaptate pentru orice tip de autovehicul;

c) autoplatforma trebuie să aibă Certificatul de Inspecție Tehnică Periodică, precum și viza ITP aplicată pe talon;

d) să se încadreze în normele legale de siguranță și securitate a transporturilor rutiere;

e) să fie înscrise în circulație definitiv sau temporar;

f) să dețină poliță RCA valabilă.

Manevrarea autovehiculului de către transportator, respectiv încărcarea acestuia pe platformă, precum și descărcarea de pe platformă se va face în spațiul/poziția menționată de către un reprezentant ANABI.

Pentru autoplatformă să se asigure personalul minim necesar, cu respectarea regimului de muncă și odihnă a conducătorului autoutilitarei.

Conducătorul auto al autoplatformei va fi atestat pentru acest tip de transport.

Pe tot timpul transportului se vor respecta condițiile de muncă și protecția muncii, care sunt în vigoare la nivel național.

Prestatorul va avea licență de transport, iar copia după aceasta va fi anexată la oferta tehnică depusă.

Serviciile de transport auto cu platformă trebuie să includă manevrarea autovehiculului (încărcarea/descărcarea de pe platformă) precum și asigurarea bunurilor pe toată durata transportului, astfel încât acestea să fie transportate în condiții optime.

Prestatorul trebuie să dețină o poliță de asigurare valabilă prin care să fie acoperite toate riscurile de pierdere/avariere/distrugere/furt a autovehiculului transportat (asigurare CMR cu o valoare minimă de 50.000,00 Euro), **poliță ce va fi anexată la oferta tehnică depusă**.

Operatorului/transportatorului i se va solicita să dețină toate resursele necesare (**startere auto - booster și/sau cărucioare**) pentru încărcarea/descărcarea autovehiculului în condiții de siguranță, fiind răspunzător pentru toate manevrele necesare pentru parcarea bunului în poziția indicată de către un reprezentant ANABI.

Prestatorul nu va percepe alte costuri suplimentare.

Transportatorul va deține toate resursele necesare pentru manipularea (încărcarea, descărcarea) autovehiculelor având roțile blocate (frână de mână electrică activată, schimbător de viteze în P/Parking) cu ajutorul unei macarale sau a unui alt utilaj adecvat (de ex. booster).

Având în vedere necesitatea transportării unor autovehicule staționate și nepornite de mult timp, transportatorul trebuie să aibă în vedere posibilitatea ca acestea să nu pornească.

1. **Condiții de plată**

Plata se va face în baza facturii emise de prestator, după certificarea de către achizitor a faptului ca serviciul de transport auto cu platformă a fost efectuat în conformitate cu cerințele prevăzute în prezentul caiet de sarcini, încheindu-se în acest sens un proces-verbal de recepție a serviciilor de transport bunuri mobile, anexă la factura respectivă.

1. **Modalitatea de selecție**

Criteriul de atribuire dintre ofertanții ce îndeplinesc cerințele tehnice va fi **prețul cel mai mic**. Prețul de achiziție a serviciului de transport auto cu platformă are caracter ferm şi nu se modifică pe durata valabilității contractului. Propunerea financiară va fi exprimată în lei și va cuprinde tariful serviciului de transport auto cu platformă.

Prestarea contractului de servicii nu obligă autoritatea contractantă la plata altor servicii sau cheltuieli complementare, rezultate în afara celor menționate în documentația de atribuire.

1. **Dispoziții finale**

Cerințele din caietul de sarcini sunt minime și nerespectarea acestora în totalitate conduce la respingerea ofertei.

**CONTRACT DE PRESTĂRI SERVICII DE TRANSPORT CU PLATFORMA**

 Beneficiar nr. \_\_\_\_\_\_\_\_\_\_\_\_\_\_\_\_\_\_\_ data \_\_\_\_\_\_\_\_\_\_\_\_\_

 Prestator nr. \_\_\_\_\_\_\_\_\_\_\_\_\_\_\_\_\_\_\_ data \_\_\_\_\_\_\_\_\_\_\_\_\_\_

În temeiul Legii nr. 98/2016 privind achizițiile publice și H.G. nr. 395/2016 pentru aprobarea Normelor de aplicare a prevederilor referitoare la atribuirea contractului de achiziție publică/acordului cadru din Legea nr. 98/2016, s-a încheiat prezentul contract între

1. **PĂRȚILE CONTRACTANTE**

**Agenția Națională de Administrare a Bunurilor Indisponibilizate (ANABI),** cu sediul în B-dul Regina Elisabeta nr. 3, etajele 3 și 5, Municipiul București, sector 3, cod poștal 030015, telefon: 0372.573.000 și fax: 0372.271.435, CUI nr. 36461480, cont bancar: RO02TREZ23A610100200107X, deschis la Trezoreria Sector 3, București - reprezentată legal prin dl. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,** director general, în calitate de **BENEFICIAR,** pe de o parte

**și**

**S.C. .....................................................**, în calitate de **PRESTATOR**,pe de altă parte.

1. **DEFINIŢII**
	1. În prezentul contract următorii termeni vor fi interpretați astfel:
2. *contract* - actul juridic care reprezintă acordul de voinţă al celor două părţi, și care este încheiat între o autoritate contractantă, în calitate de „beneficiar” şi un prestator de servicii, în calitate de „prestator”;
3. *beneficiar* şi *prestator* - părţile contractante, aşa cum sunt acestea numite în prezentul contract;
4. *prețul contractului* - prețul plătibil prestatorului de către beneficiar, în baza contractului pentru îndeplinirea integrală și corespunzătoare a tuturor obligațiilor asumate prin contract;
5. *act adițional* - document ce modifică prezentul contract de servicii de transport cu platforma;
6. *oferta* – oferta atribuită în catalogul electronic SEAP;
7. *caiet de sarcini* - document, reprezentând anexă a prezentului contract de servicii, întocmit de către beneficiar, care include definirea condițiilor, specificațiilor tehnice și, totodată, indicațiile privind regulile de bază care trebuie respectate de către prestator;
8. *documentație de achiziție* - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
9. *durata contractului* - intervalul de timp în care prezentul contract operează valabil între părți, potrivit legii, ofertei și documentației de atribuire, de la data intrării sale în vigoare și până la până la îndeplinirea obligațiilor prevăzute în contract;
10. *rezoluțiunea contractului* – desființarea contractului la cererea uneia dintre părți ca urmare a faptului că cealaltă parte nu și-a executat în mod culpabil obligațiile contractuale;
11. *standarde/condiții tehnice de calitate* - standardele, reglementările tehnice sau altele asemenea, prevăzute în caietul de sarcini;
12. *forța majoră* și *cazul fortuit* - conform art. 1351 Cod Civil, dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră sau de caz fortuit. Dacă, potrivit legii, debitorul este exonerat de răspundere contractuală pentru un caz fortuit, el este, de asemenea, exonerat şi în caz de forţă majoră;
13. *forţa majoră -* orice eveniment extern, imprevizibil, absolut invincibil şi inevitabil. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
14. *cazul fortuit -* eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs;
15. *zi* – în cazul în care în cuprinsul contractului nu este specificat dacă termenul pe zile este calendaristic sau lucrător, se va avea în vedere termenul de zile calendaristice;
16. *an* - 365 de zile.
17. **OBIECTUL CONTRACTULUI**
	1. Obiectul contractului îl constituie transportul unui autovehicul, pe platformă, de la camera de corpuri delicte a Poliției Orașului Tălmaciu, județul Sibiu, la depozitul ANABI din Dragomirești Vale, județul Ilfov (incinta Dragomirești Logistic Park), respectiv a autoturismului marca VOLVO XC60 cu nr. de înmatriculare SB 02 KAN, serie șasiu YV1DZ8256C2267984
	2. Beneficiar: Agenția Națională de Administrare a Bunurilor Indisponibilizate (ANABI).
	3. Scopul serviciilor de transport: îndeplinirea de către ANABI a atribuțiilor prevăzute la art. 28 alin. (1) din Legea nr. 318/2015.
	4. Data preluării și predării autoturismelor: autoturismele vor fi preluate și predate în aceeași dată. Executarea contractului se va realiza în termen de 15 zile de la data notificării de către Beneficiar, cu posibilitatea prelungirii acestui termen prin acordul părţilor.
18. **PREȚUL CONTRACTULUI**
	1. Preţul convenit în lei pentru îndeplinirea contractului, respectiv preţul serviciilor prestate, plătibil prestatorului de către Beneficiar este cel inclus de prestator în Catalogul electronic S.E.A.P., respectiv **......... fără TVA, la care se adaugă TVA în cotă de 19%, respectiv ........ lei.**
	2. Valoarea totală a contractului este de **......... lei cu TVA inclus**, reprezentând contravaloarea serviciilor de transport cu platforma a autoturismelor.
	3. Preţul contractului este ferm şi neajustabil, exprimat în lei, pe întreaga perioadă de derulare a prezentului contract.
	4. Contravaloarea serviciilor prestate se va plăti pe baza facturii fiscale emise de prestator şi a procesului verbal de recepție al autoturismului, prin ordin de plată, în contul de trezorerie/bancă al prestatorului, conform Legii nr. 72/2013 pentru combaterea întârzierii în executarea obligațiilor de plata a unor sume de bani rezultând din contracte și clauzelor contractuale stabilite de părți.
19. **DURATA CONTRACTULUI**
	1. Durata contractului este de la data semnării contractului până la data predării autoturismului și remedierea eventualelor observații formulate de către ANABI**.**
20. **DOCUMENTELE AFERENTE CONTRACTULUI**
	1. Documentele aferente prezentului contract sunt:
21. Caietul de sarcini;
22. Oferta prestatorului din S.E.A.P;
23. Factura întocmită de prestator;
24. Procesul-verbal de recepție;
25. Declarația de confidențialitate.
26. **CARACTERUL CONFIDENŢIAL AL CONTRACTULUI**
	1. Prestatorul va trata toate documentele și informațiile referitoare la contract ca având caracter confidențial, cu excepția celor care, făcând parte din dosarul achiziției publice, așa cum acesta este definit în Legea nr. 98/2016, au caracter de informație publică.
	2. Prestatorul nu va divulga sau publica nicio informație cu privire la contract sau fără acordul prealabil scris al Beneficiarului.
	3. Personalul Prestatorului implicat în derularea contractului va da o declarație de confidențialitate prin care se obligă că nu va divulga în nicio situație nicio informație la care ar putea avea acces în legătură cu obiectul și datele contractului/dosarului.
	4. O parte contractantă va fi exonerată de răspundere pentru dezvăluirea de informaţii referitoare la contract dacă aceasta a fost obligată în mod legal să dezvăluie informaţia.
27. **OBLIGAȚIILE PRESTATORULUI**
	1. Prestatorul se obligă să presteze serviciile de transport auto cu platforma, conform cerințelor specificate în Caietul de sarcini în condițiile prezentului contract.
	2. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat, în conformitate cu oferta din SEAP.

**8.3.** Prestatorul se obligă să efectueze transportul autovehicului, pe platformă, de la camera de corpuri delicte a Poliției Orașului Tălmaciu, județul Sibiu**, la depozitul ANABI din Dragomirești Vale, județul Ilfov (incinta Dragomirești Logistic Park),** respectiv a:

* autoturismului marca VOLVO XC60 cu nr. de înmatriculare SB 02 KAN, serie șasiu YV1DZ8256C22679848.4.

**8.4.** În situația în care Beneficiarul formulează observații cu privire la serviciile de transport cu platformă, ca urmare a încheierii procesului verbal de recepție cu obiecțiuni, Prestatorul se obligă să remedieze elementele care fac obiectul observațiilor Beneficiarului, în termen de 3 zile lucrătoare de la comunicarea notificării de către Beneficiar.

**8.5.** **Prestatorul are obligația de a nu transfera total sau parțial obligațiile sale asumate prin prezentul contract.**

**8.6. Prestatorul se obligă să nu subcontracteze părți din contract**, fără obținerea în prealabil a acordului scris din partea Beneficiarului.

**8.7.** Ulterior obținerii acordului din partea Beneficiarului, Prestatorul se obligă să încheie contracte cu subcontractanții desemnați, în conformitate cu oferta.

**8.8.** Prestatorul are obligaţia de a asigura resursele umane, materiale și orice alte asemenea, astfel încât să se asigure derularea corespunzătoare a contractului.

**8.9.** Prestatorul răspunde și suportă riscul și eventualele pagube produse ca urmare a activității sale, respectiv în caz de pierdere/avariere/distrugere/furt a autovehiculului, pe durata transportului și a manevrelor de ridicare și descărcare.

**8.10.** Prestatorul va lua toate măsurile necesare pentru ca activitatea de transport auto cu platforma să nu afecteze desfășurarea activității autorității contractante sau a instituției care deține locul unde sunt depozitate autoturismele.

**8.11.** Prestatorul este răspunzător de corectitudinea și exactitatea datelor înscrise în facturi și se obligă să restituie atât eventualele sume încasate în plus, cât și foloasele realizate necuvenit, aferente acestora.

**8.12.** Prestatorul se obligă să notifice Beneficiarul cu privire la orice modificare a sediului/punctului de lucru.

**8.13.** Prestatorul se obligă ca, autoplatforma cu care se prestează serviciile de transport să îndeplinească următoarele cerințe tehnice minime, conform legislației în vigoare, după cum urmează:

a) să fie specializată și omologată pentru acest tip de activitate și să corespundă din punct de vedere tehnic, circulației pe drumurile publice;

b) să asigure integritatea autovehiculelor în timpul operațiunilor de manevrare și transport prin suporți/chingi/cârlige de remorcat/special adaptate pentru orice tip de autoturism;

c) autoplatforma trebuie să aibă Certificat de Inspecție Tehnică Periodică, precum și viză ITP aplicate pe talon;

d) să se încadreze în normele legale de siguranță și securitate a transporturilor rutiere;

e) să fie înscrise în circulație definitiv sau temporar;

f) să dețină polițe RCA valabile;

g) să fie dotate cu toate mijloacele/utilajele necesare realizării transportului în condiții optime, inclusiv macara/platformă hidraulică/ braț hidraulic/cărucioare/booster.

**8.14.** Prestatorul se obligă să asigure personalul minim necesar, cu respectarea regimului de muncă și odihnă a conducătorilor autoplatformelor.

**8.15.** Prestatorul se obligă ca, conducatorii auto ai autoplatformelor să fie atestați pentru acest tip de transport. Pe tot timpul transportului se vor respecta condițiile de muncă și protecția muncii, care sunt în vigoare la nivel național.

**8.16**. Prestatorul este obligat să aibă licență de transport, iar copia după aceasta se fie anexată la contract.

**8.17.** Prestatorul are obligația ca, serviciile de transport auto cu platforma să includă manevrarea autovehiculului (încărcare/descărcare de pe platformă), precum și asigurarea acestuia pe toată durata transportului, astfel încât acesta să fie transportat în condiții optime.

**8.18.** Prestatorul are obligația să prezinte o poliță de asigurare prin care să fie acoperite toate riscurile de pierdere/avariere/distrugere/furt a autoturismelor transportate (asigurare CMR cu o valoare minimă de 50.000,00 Euro).

**8.19.** Prestatorul va deține toate resursele necesare pentru manipularea (încărcarea, descărcarea) autovehiculului cu ajutorul unei **macarale, platformă hidraulică sau a unui alt utilaj adecvat.**

1. **OBLIGAȚIILE BENEFICIARULUI**

**9.1.** Beneficiarul se obligă ca, în baza prezentului contract, să achiziționeze serviciile de transport cu platformă pentru bunurile mobile, conform specificațiilor prevăzute în Caietul de sarcini, anexă la contract, în condițiile convenite în prezentul contract.

**9.2.** Beneficiarul are obligaţia de a pune la dispoziţia Prestatorului orice informaţii/documente specifice executării obligațiilor contractuale cu privire la serviciile de transport cu platformă a bunurilor mobile.

**9.3.** Beneficiarul poate desemna o persoană de contact.

**9.4.** Beneficiarul și Prestatorul vor stabili de comun acord data și ora transportului bunurilor mobile care fac obiectul contractului.

**9.5.** Beneficiarul se obligă să încheie un proces verbal de recepție a bunurilor mobile.

**9.6.** Beneficiarul se obligă să notifice Prestatorul, în termen de 3 zile lucrătoare de la încheierea procesului verbal de recepție cu obiecțiuni, în cazul în care acesta în urma verificării formulează observații cu privire la serviciile de transport.

**9.7.** Beneficiarul se obligă să efectueze plata serviciilor prestate către Prestator numai după certificarea de către Beneficiar a faptului că serviciile de transport cu platforma au fost efectuate în conformitate cu cerințele prevăzute în prezentul contract, în conformitate cu prevederile legale în vigoare, respectiv art. 6 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, în baza facturii însoțite de procesul-verbal de recepție, fără obiecțiuni.

**9.8.** Beneficiarul are obligația de a efectua plata convenită în prezentul contract către prestator în termen de 30 de zile calendaristice de la data înregistrării facturii la registratura Beneficiarului. Factura se emite de Prestator după certificarea de către Beneficiar a faptului că serviciile de transport cu platforma au fost efectuate în conformitate cu cerințele prevăzute în caietul de sarcini, încheindu-se în acest sens un proces-verbal de recepție a bunurilor mobile, anexă la factura respectivă și remedierea eventualelor observații formulate de către Beneficiar.

**9.9.** Facturile se comunică Beneficiarului prin poștă cu confirmare de primire sau prin delegat direct la sediul din municipiul București, Bd. Regina Elisabeta, nr. 3, sector 3, cod poștal 030015. In caz de divergențe, dovada comunicării facturilor către Beneficiar o constituie, după caz, mandatul poștal sau ștampila aplicată de registratura Beneficiarului pe document. Dacă data scadentă este o zi nelucrătoare, termenul de plată va fi prorogat până la prima zi lucrătoare următoare acesteia. Plata serviciilor se va efectua în lei.

**9.10.** Beneficiarul nu va efectua, iar prestatorul nu va solicita, plăți în avans.

**9.11.** Dacă Beneficiarul sesizează nereguli în factură sau prezentarea unor date eronate sau incomplete, va returna factura în original. Un nou termen de plată va curge de la confirmarea de către Beneficiar a noilor facturi prezentate de către prestator, completate cu date corecte, potrivit normelor legale și contractului încheiat.

**10. VERIFICAREA ȘI RECEPȚIA**

**10.1.** Beneficiarul are dreptul de a verifica modul de prestare a serviciilor, pentru a stabili conformitatea lor cu prevederile din Caietul de sarcini.

**10.2.** Recepția va fi efectuată în conformitate cu specificațiile Caietului de sarcini.Operațiunea de recepție implică:

1. identificarea serviciilor prestate;
2. constatarea eventualelor neconcordanțe ale prestațiilor în raport cu caietul de sarcini;
3. verificarea integrității fizice a bunului mobil.

**10.3.** Recepția se va face prin încheierea și semnarea unui proces-verbal de recepție, semnat de către reprezentanții Beneficiarului, cu mențiunea “fără obiecțiuni”.

**11.** **SANCȚIUNI PENTRU NEÎNDEPLINIREA OBLIGAȚIILOR**

**11.1** În cazul în care Prestatorul nu îndeplinește obligaţiile asumate în termenul stabilit în prezentul contract, Beneficiarul are dreptul de a deduce din preţul contractului, sub formă de penalităţi, o cotă procentuală de 0,01 % pe zi de întârziere din valoarea contactului, până la îndeplinirea efectivă a obligațiilor.

**11.2.** În cazul în care Beneficiarul nu onorează factura în termenul prevăzut la pct. 9.8 din contract, atunci acesta are obligația de a plăti, sub formă de penalități, o cotă procentuală de 0,01% pe zi de întârziere din valoarea sumei ce reprezintă plata neefectuată, până la îndeplinirea efectivă a obligațiilor.

**11.3.** În cazul în care există obiecțiuni la recepție, formulate de Beneficiar, Prestatorul nu poate solicita plata decât după prestarea în mod corespunzător a serviciului, după remedierea eventualelor observații, precum și după semnarea de către reprezentanții Beneficiarului a procesului-verbal de recepție a bunului mobil, fără obiecțiuni. De asemenea, termenul obligației de plată a Beneficiarului, precum și eventualele penalități vor curge de la data semnării fără obiecțiuni a procesului verbal de recepție a bunului mobil, conform cu pct. 10.3.

**12. MODIFICAREA CONTRACTULUI**

**12.1**. Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional ce va face parte integrantă din prezentul contract, numai în măsura în care această modificare nu presupune modificări substanțiale ale elementelor/condițiilor stabilite prin prezentul contract și/sau nu vizează modificarea unor elemente care au stat la baza întocmirii Caietului de sarcini, elemente care au fost esențiale în atribuirea prezentului contract și a căror modificare este de natură să creeze premisele încălcării prevederilor Legii nr. 98/2016 privind achizițiile publice.

**12.2.** Partea care are inițiativa modificării și/sau completării Contractului transmite celeilalte părți, spre analiză, propunerile sale motivate. Orice modificare unilaterală este nulă.

* 1. Prevederile pct. 12.1 nu se aplică în ceea ce privește obiectul și prețul contractului.

**13. ÎNCETAREA CONTRACTULUI**

* 1. Contractul poate înceta în următoarele cazuri:
1. la expirarea duratei pentru care a fost încheiat;
2. prin executarea obligațiilor prevăzute în contract.

**13.2.** Nerespectarea obligațiilor asumate prin prezentul contract de către una dintre părţi dă dreptul părţii lezate de a considera contractul rezoluționat, cu o notificare prealabilă de 10 de zile a părții în culpă, precum şi dreptul de a pretinde plata de daune-interese.

**13.3.** Beneficiarul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale într-o asemenea măsură, încât îndeplinirea contractului respectiv ar fi contrară interesului public.

**13.4.** Beneficiarul îşi rezervă dreptul de a denunţa unilateral contractul printr-o notificare scrisă adresată Prestatorului, fără nicio compensație, în cazul în care față de acesta din urmă s-a deschis procedura insolvenței, și-a încetat/suspendat temporar activitatea sau și-a modificat sediul/punctul de lucru, fără notificarea prealabilă a Beneficiarului.

**14. FORŢA MAJORĂ**

* 1. Forța majoră este constatată de o autoritate competentă.

**14.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**14.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**14.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia, şi de a lua orice măsuri care îi stau la dispoziţie în vederea limitării consecinţelor.

**14.5.** Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximul 3 zile de la încetare.

**14.6.** Dacă forţa majoră acţionează sau se estimează că va acţiona o perioadă mai mare de 3 zile, fiecare parte va avea dreptul să notifice celeilalte părţi încetarea de drept a prezentului contract, fără ca vreuna dintre părţi să poată pretinde celeilalte daune-interese.

1. **CESIUNEA**
	1. Creanțele născute din prezentul contract pot face obiectul cesiunii, doar cu acordul prealabil al Beneficiarului.
	2. Cesiunea nu afectează obligațiile născute din prezentul contract care vor rămâne în sarcina părților contractante așa cum au fost stipulate și asumate inițial.
2. **SOLUŢIONAREA LITIGIILOR**
	1. Beneficiarul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
	2. Dacă după 15 zile de la începerea acestor tratative, Beneficiarul şi Prestatorul nu reuşesc să rezolve în mod amiabil divergenţa contractuală survenită, fiecare dintre părți poate solicita ca disputa să se soluționeze de către instanțele judecătorești competente din România.
3. **COMUNICĂRI**
	1. Orice comunicare între părţi, referitoare la îndeplinirea prezentului contract, trebuie să fie transmisă în scris.
	2. Orice document scris trebuie înregistrat atât în momentul transmiterii, cât şi în momentul primirii.
	3. Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.
	4. Părțile se obligă să comunice în scris una alteia, în termen de 3 zile de data producerii, orice modificare intervenită în date de contact ale societății, schimbarea sediului social etc.

**18. DISPOZIȚIILE PRIVIND PRELUCRAREA DATELOR CU CARACTER PERSONAL**

**18.1** Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor), în scopul realizării obiectivului contractului.

**18.2** Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

**18.3** Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

**19. LIMBA CARE GUVERNEAZĂ CONTRACTUL**

Limba care guvernează contractul este limba română.

**20. LEGEA APLICABILĂ CONTRACTULUI**

**20.1** Contractul va fi interpretat conform legilor din România.

**21. DISPOZIŢII FINALE**

**21.1** În cazul în care o clauză sau o parte din prezentul contract va fi declarată nulă, clauzele rămase valabile vor continua să-şi producă efectele, cu excepţia cazurilor în care clauza sau partea anulată va conţine o obligaţie esenţială pentru validitatea şi/sau executarea contractului.

**21.2** In cazul oricărei neconcordante între Contract, Oferta si Caietul de sarcini, vor prevala prevederile Contractului.

Prezentul contract s-a încheiat în 2 (două) exemplare originale, câte unul pentru fiecare Parte.

Contractul intră în vigoare la data semnării acestuia de către ambele părți.

|  |  |
| --- | --- |
|  **BENEFICIAR:**AGENȚIA NAȚIONALĂ DE ADMINISTRAREA BUNURILOR INDISPONIBILIZATE |  **PRESTATOR:** \_\_\_\_\_\_\_\_\_\_\_\_\_\_\_\_\_\_\_\_\_\_\_ |